Aso langsam wirds scho chli langwiilig.  Die ganz  wuche s'glichä. Höhepunkt si dr Chor am Mentig zobe, dr Sprochkurs am Mittwuch zobe und meischtens dr Usgang mit dr Steph am Wuchenend -wenns denn klappt.  Am Frittig hets. Mr si z'Lillestrøm in dr Martin's Bar xi. So öpis müessts z'Oslo au geh. Gits vilicht, abr mr heis noni gfunde. Ächt e tolli Bar/Disco wos au nid 70% Pakistani und Afrikaner het wie z'Oslo sondern würkli Norwäger ..und Dütschi, aber die si jo überall.  Am Samschtig Morge hani denn mit dr Steph es Huus in Jessheim -in dr Nöchi  vo dört wo si wohnt- putzt. Es isch es noni iigrichtets Huus xi wo sett verchäuft wärdä und mir heis mit nid würkli gschiidem Putzmatrial und in 3 Stund müese so guet wie möglich putzä. Und für das heimer je umgrächnet 100.- übercho.  Dr Räscht vom Samschtig hani mit müed-sii verbrocht und dr Sunndig mit im Zimmer ummesitze.. dusse schiffts wie gstört.  Langwiilig ischs mr jez scho öfters und i hoff sooo das dr Frielig in negschter Zitt mol and Tür chlopft. Mr hei immer so Pulli-Dääg zwüscheninn,  aber meischtens Rägä und grusig. Untypisch für Oslo, aber isch s'Wätter nid überall untypisch in letschter Zitt?